રાજ્યના નાયબ મુખ્યમંત્રી નીતિનભાઇ પટેલ આજે કરમસદ ખાતે ઉપસ્થિત રહી સ્ટેચ્યુ ઓફ યુનિટી એકતા રથયાત્રાનું પ્રસ્થાન કરાવશે. નાયબ મુખ્યમંત્રી નીતિનભાઇ પટેલ આજે તા.૧૯મી ઓક્ટોબરે સવારે ૧૦ કલાકે કરમસદ બસ સ્ટેન્ડ પાસે સરદાર પટેલ સ્ટેચ્યુ ખાતેની સ્ટેચ્યુ ઓફ યુનિટી - એકતા રથયાત્રાને પ્રસ્થાન કરાવશે. ત્યારબાદ બપોરના ૧ કલાકે ખેડા જિલ્લાના ઠાસરા તાલુકાના ડાકોર ખાતે માર્ગ અને મકાન વિભાગ દ્વારા નિર્મિત અતિથિગૃહનું લોકાપર્ણ કરશે. બપોરના ૨.૩૦ કલાકે આણંદ જિલ્લાના ઉમરેઠ તાલુકાના થામણા ખાતે થામણા પ્રાથમિક આરોગ્યન કેન્દ્રના લોકાર્પણ કરવાના કાર્યક્રમોમાં હાજરી આપશે.